Juraj Minčík

Juraj Minčík (* 27. marec 1977, Spišská Stará Ves) je bývalý slovenský vodnoslalomár, ktorý súťažil v disciplíne C1. Je odchovanec klubu Športový klub kanoistiky Pieniny Červený Kláštor, neskôr bol pretekár klubu KK Slávia UK Bratislava a stal sa tiež členom slovenského reprezentačného družstva. 

Zúčastnil sa dvoch olympijských hier, na ktorých získal 1 bronzovú medailuv roku 2000 v Sydney. Je držiteľom 3 medailí z majstrovstiev sveta, z toho 2 zlatých, všetky v kategórii hliadok. Na majstrovstvách Európy získal 8 medailí, z toho 5 zlatých v kategórii hliadok. Zúčastnil sa tiež 14-tich ročníkov svetového pohára, na ktorých skončil dvakrát strieborný, pričom na troch pretekoch zvíťazil a na ďalších 12-tich získal pódiové umiestnenia. Okrem toho je víťazom majstrovstiev Slovenska v ročníku 2001. 

Po skončení športovej kariéry v roku 2009 sa stal trénerom. Trénoval Ladislava a Petra Škantárovcov, ako aj Mateja Beňuša. V ankete Kanoista roka bol v rokoch 2010, 2014 a 2015 vyhlásený za Trénera roka. Od roku 2016 je riaditeľom Športového centra polície.

Výsledky 
Letné olympijské hry

Majstrovstvá sveta

Majstrovstvá Európy

Svetový pohár

Referencie

Zdroje 
 Zoznam medailistov na olympijských hrách a majstrovstvách sveta vo vodnom slalome archive.org 
 Medailové umiestnenia pretekára na stránke canoeresults.eu 
 Profil pretekára na stránke sports-reference.com 
 Profil pretekára na stránke canoeslalom.net 

Slovenskí vodní slalomári
Slovenskí kanoisti
Slovenskí bronzoví olympijskí medailisti
Slovenskí tréneri
Osobnosti zo Spišskej Starej Vsi